
Către,




BIROUL PERMANENT AL




CAMEREI DEPUTAŢILOR
Vă înaintăm, alăturat, raportul comun asupra proiectului de Lege pentru aprobarea Ordonanţei de urgenţă a Guvernului nr.43/2014 privind durata unor contracte de închiriere pentru suprafeţele locative cu destinaţia de locuinţe trimis spre dezbatere în fond, Comisiei pentru buget, finanţe şi bănci şi Comisiei pentru administraţie publică şi amenajarea teritoriului, cu adresa nr.Plx.534/2014.
	PREŞEDINTE,
	PREŞEDINTE,



	Viorel Ştefan
	Marin ALMĂJANU


	COMISIA PENTRU BUGET, FINANŢE ŞI BĂNCI

Nr. 4c-2/626/2014
	Comisia pentru administraţie publică şi amenajarea teritoriului

                                         Nr.4c-6/ 379 Bucureşti 17.02.2015



r a p o r t   C O M U N

asupra proiectului de Lege pentru aprobarea Ordonanţei de urgenţă a Guvernului nr.43/2014 privind durata unor contracte de închiriere pentru suprafeţele locative cu destinaţia de locuinţe
În conformitate cu prevederile art.95 și 115 din Regulamentul Camerei Deputaţilor, republicat, cu modificările şi completările ulterioare, Comisia pentru buget, finanţe şi bănci şi Comisia pentru administraţie publică şi amenajarea teritoriului au fost sesizate spre dezbatere în fond, în procedură de urgență, cu proiectul de Lege pentru aprobarea Ordonanţei de urgenţă a Guvernului nr.43/2014 privind durata unor contracte de închiriere pentru suprafeţele locative cu destinaţia de locuinţe,  transmis cu adresa nr. Plx.534 din 8 decembrie 2014 şi înregistrat cu nr.4c-2/626 din 9.12.2014, respectiv cu nr.4c-6/379 din 8.12.2014.
Proiectul de lege a fost adoptat de Senat în şedinţa din 2 decembrie 2014, în calitate de primă Cameră sesizată, cu respectarea prevederilor art.76 alin(2) din Constituţia României, republicată.

Potrivit prevederilor art.75 din Constituţia României, republicată şi ale art.92 alin.(9) pct.1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră Decizională.


La întocmirea prezentului raport comun Comisiile au avut în vedere:
- avizul favorabil al Comisiei juridice,de disciplină şi imunităţi (nr.4c-11/1194/9.12.2014) 

- avizul favorabil al Consiliului Legislativ (nr.711/19.06.2014)

Proiectul de lege are ca obiect de reglementare aprobarea Ordonanţei  de urgenţă a Guvernului nr.43/2014 privind durata unor contracte de închiriere pentru suprafeţele locative cu destinaţia de locuinţe. În prezent, potrivit prevederilor Ordonanţei de urgenţă a Guvernului nr.44/2009 privind durata unor contracte de închiriere pentru suprafeţe locative cu destinaţia de locuinţe, aprobată prin Legea nr.309/2009, durata contractelor de închiriere privind suprafeţele locative cu destinaţia de locuinţe, din proprietatea statului sau a unităţilor administrativ-teritoriale, aflate în curs de executare a expirat la data de 19 mai 2014. La data expirării termenului prevăzut de acest act normativ, locatarii au continuat folosinţa spaţiilor cu destinaţia de locuinţe, operând astfel, potrivit dispoziţiilor art.1810  din legea nr.287/2009 privind Codul civil,republicată, cu modificările ulterioare, o reînnoire tacită a locaţiunii. 
Ţinându-se seama de necesitatea asigurării continuităţii folosinţei spaţiilor cu destinaţia de locuinţe, aflate în proprietatea statului sau a unităţilor administrativ-teritoriale, precum şi a cadrului legal corespunzător se propune stabilirea unui termen de 5 ani a valabilităţii contractelor de închiriere legal încheiate. Acest demers legislativ are la bază preîntâmpinarea unor efecte grave asupra nevoilor locative ale chiriaşilor aflaţi în această categorie de imobile, după cum rezultă şi din numeroasele solicitări primite de la primării.   

Potrivit prevederilor art.61 şi art.63 din Regulamentul Camerei Deputaţilor, republicat, cu modificările şi completările ulterioare, comisiile au examinat proiectul de lege în şedinţe separate

Membri Comisiei pentru buget, finanțe și bănci au examinat proiectul de lege sus menționat în ședința din 10 februarie 2015.
La lucrările comisiei și-au înregistrat prezența 34 deputaţi din totalul de 34 membri ai comisiei.
Membri Comisiei pentru administrație publică și amenajarea teritoriului au examinat proiectul de lege sus menționat în ședința din 17 februarie 2015.

La lucrările comisiei au fost prezenţi 22 deputaţi din totalul de 24 membri ai comisiei.

La dezbateri a participat în calitate de invitat, în conformitate cu prevederile art.54 şi 55 din Regulamentul Camerei Deputaţilor, republicat , cu modificările şi completările ulterioare, doamna Sirma Caraman - Secretar de Stat în cadrul Ministerului Dezvoltării Regionale şi Administraţiei Publice.
În urma examinării proiectului de Lege  şi a opiniilor exprimate, membrii Comisiilor au hotărât, cu unanimitate de voturi,  adoptarea proiectului de Lege privind aprobarea pentru aprobarea Ordonanţei de urgenţă a Guvernului nr.43/2014 privind durata unor contracte de închiriere pentru suprafeţele locative cu destinaţia de locuinţe, în forma adoptată de Senat.
În raport cu obiectul şi conţinutul său, proiectul de lege face parte din categoria legilor ordinare.
	PREŞEDINTE,
	PREŞEDINTE,


	
	

	Viorel ŞTEFAN
	Marin ALMĂJANU
	
	


	SECRETAR,
	SECRETAR,

	Mihai Aurel DONŢU
	Constantin AVRAM


Sef serviciu, Georgiana Ene 





Sef serviciu, Sofia Chelaru
Consilier, Luminița Ana Gheorghiu




Consilier, Elena Hrincescu

